לאורך השדרה שאין בה איש

"לאורך השדרה שאין בה איש" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1972 חברת התקליטים התקליט חיפה, והוא נכלל כרצועה השנייה באלבום אילנית.

על השיר 
השיר נכתב על ידי יהודה עמיחי כסונטה והוא חלק ממחזור הסונטות "אהבנו כאן" שהתפרסם בספר הביכורים שלו, "עכשיו ובימים האחרים". שייקה פייקוב הלחין את השיר ואלברט פיאמנטה עיבד אותו.
"לאורך השדרה שאין בה איש" קיבל מספר פרשנויות שונות מהקהל הישראל. מחד, היו אלו שסברו כי מדובר על שיר אהבה נכזבת. חלק אף סוברים כי במהלכו הדוברת מעצימה את המתרחש בתוך נפשה של אישה שפוסעת לבדה, מול האילנות והרוח, כאילו היא הולכת נגד הנורמות החברתיות באשר לקשר רומנטי הטרוסקסואלי. מאידך, פלג ממאזיני השיר סוברים כי הנושא המתהווה בו הוא השואה, והתבודדות שחוו השורדים בתקופה זו.

כשהתראיינה ל-103FM ב-16 ביולי 2020 סיפרה אילנית על השיר ועל תהליך הפקתו:

הצלחה 
ב-21 במאי 1972 נכנס השיר למצעד הפזמונים השבועי של רשת ג' במקום ה-13. ב-18 ביוני עלה למקום הראשון, שם שהה שבוע אחד. לבסוף, ב-23 ביולי יצא מהדירוג השבועי, לאחר תשעה שבועות צעידה רצופה.

מיקומי שיא

קישורים חיצוניים 
 
 
 לאורך השדרה שאין בה איש, באתר הספרייה הלאומית

הערות שוליים 

שירי 1972
סינגלים מ-1972
שירי אילנית
שירים בעברית
שירים שהולחנו על ידי שייקה פייקוב
שירים על בדידות
ריקודי עם בישראל: שירים
סינגלים שהגיעו למקום הראשון בישראל
סינגלים בהוצאת התקליט חיפה